Hayley Kiyoko

**Hayley Kiyoko Alcroft**, nada nos Ánxeles (California) o 3 de abril de 1991, é unha cantante, actriz, compositora e modelo estadounidense. É coñecida por interpretar a Velma Dinkley nas dúas únicas películas para a televisión da serie *Scooby-Doo*, a Stevie Nichols en *Wizards of Waverly Place* e a Stella Yamada en *Lemonade Mouth*.

Interpretou o papel da detective Raven Ramirez para a serie de televisión *CSI: Cyber*. E tivo un papel principal na serie *spin-off* para a web de *The Fosters*.

Actualmente concéntrase na súa carreira como cantante solista despois de pertencer ao grupo de pop estadounidense, The Stunners. Publicou tres EP's como solista ao longo da súa carreira: *A Belle to Remember* (2013), *This Side of Paradise* (2015) e *Citrine* (2016). Estudou no Perú.

## Traxectoria 
É de ascendencia xaponesa, inglesa e escocesa. Na secundaria, desempeñou o posto de presidenta do consello estudantil e vicepresidenta. Tamén fundou o *step team* pola súa secundaria. Despois de graduarse, foi aceptada na Escola Clive Davis de Recorded Music na universidade de Nova York. En 2017 referiuse a si mesma como unha muller homosexual na revista *Elle*, referindo un ano antes a súa decisión de reflectilo na súa música e nos seus vídeos musicais en *Paper*, co obxectivo de visibilizar e normalizar todo tipo de amor.

## Carreira 
Apareceu na serie *Unfabulous* e en *Wizards of Waverly Place* como Stevie Nichols. Interpretou a Velma Dinkley nas películas *Scooby-Doo: O misterio comeza* e *Scooby-Doo: A maldición do Monstro do Lago*. Tamén interpretou a Stella Yamada na película de Disney Channel, *Lemonade Mouth*, onde interpretou as cancións «Here We Go», «More Than a Band» e «Breakthrough» pertencentes á banda sonora da película.

Ademais apareceu en comerciais nacionais, incluíndo GM OnStar, Slim Jim e Cinnamon Crunch Toast.

Foi membro do grupo feminino de pop estadounidense The Stunners, formado polo músico Colleen "Vitamina C" Fitzpatrick. Interpretaban a súa música nos clubs da zona dos Ánxeles. O grupo foi abreconcertos de *My World Tour* de Justin Bieber no verán de 2010 e posteriormente separouse.

Así mesmo, é cantante solista; lanzou o seu primeiro EP *A Belle to Remember* o 12 de marzo de 2013 e o vídeo musical da canción do mesmo nome foi lanzado o 8 de xullo de 2013. O 3 de febreiro de 2015 lanzou o seu segundo EP, *This Side of Paradise*, e o videoclip da canción homónima foi lanzado o 12 de decembro de 2014. O seu terceiro EP *Citrine* viu a luz o 30 de setembro de 2016. En 2017 apareceron dous vídeos musicais de cancións que non se inclúen en ningún dos EP: "Sleepover" e "Feelings" (19 de outubro de 2017), cuxo impacto foi notorio, xa que alcanzou o millón de visualizaciones ao tres días da súa publicación en YouTube. O 21 de decembro de 2017, Hayley anunciou o seu álbum debut titulado "Expectations".

Ademais, desde 2014 aparece na serie CSI: Cyber interpretando á especialista técnica Raven Ramírez.

## Filmografía 
### Películas 
### Series de televisión 
## Discografía 
### Sinxelos 
* 2013 — *A Belle To Remember*
* 2016 — *Baby Fox*

### EPs 
* 2013 — *A Belle To Remember*
* 2015 — *This Side Of Paradise*
* 2016 — *Citrine*

### Álbums 
* 2018 — *Expectations*

## Vídeos musicais 
## Notas 
## Véxase tamén 
### Ligazóns externas 
* Hayley Kiyoko en Lesbicanarias .